stanford-oval/wikipedia huggingface dataset:
Alfred Edgar Wasastjerna

Alfred Edgar Wasastjerna (5. kesäkuuta 1821 Maalahti – 23. huhtikuuta 1906 Espoo) oli suomalainen insinööri ja valtiopäivämies.
Wasastjernan vanhemmat olivat konttorikirjuri Johan Jakob Falander, vuodesta 1808 Wasastjerna, ja Katarina Kristina Bange ja puoliso vuodesta 1857 Maria Adelaide Boij (k. 1908). Maanviljelysneuvos Karl Alfred Wasastjerna, kansanedustaja Osvald Wasastjerna, juristi Uno Alfons Wasastjerna ja arkkitehti Knut Wasastjerna olivat heidän poikiaan. Alfred Edgar Wasastjerna tuli ylioppilaaksi Helsingissä 1837 ja Uppsalassa 1840. Hän oli vuorikoulun oppilas Falunissa 1843–1844. Wasastjerna toimi vaaitsijana Saimaan kanavan työmaalla 1845, vt. työnjohtaja 1846 ja vakinaisena 1847. Hän oli samalla tie- ja vesikulkulaitosten insinöörikunnan 4. luokan insinööri (luutnantti) 1848, 3. luokan insinööri (alikapteeni) 1857, 2. luokan insinööri (kapteeni) 1858 ja 1. luokan insinööri (everstiluutnantti) 1862. Piiri-insinööriksi Tampereen piirissä hän tuli 1867. Hän sai siirron siviilivirkakuntaan 1. luokan insinöörinä 1870, jolloin hänestä tuli tie- ja vesikulkulaitosten ylihallituksen yli-insinööri. Tästä toimesta hän erosi 1881.
Wasastjerna  oli aatelissäädyssä edustaja valtiopäivillä 1877–1878 ja 1885.
Eero Lehtonen (koripalloilija)

| Eero Lehtonen> Henkilötiedot |
| --- | --- |
Koko nimi:  Eero Lehtonen
Syntynyt: 14. tammikuuta 1998 (ikä 26)
Kansalaisuus:   Suomi
Koripalloilija
Pelipaikka:  Pieni laitahyökkääjä
Pituus:  195 cm
Paino:  98 kg
Nyk. joukkue:  Tampereen Pyrintö Pyrintö Akatemia
Sarja:  Korisliiga I-divisioona A
Pelaajaura
Seurajoukkueet
2013−2018 2018−2019 2019–:  Korihait Kristika Turku Tampereen Pyrintö →Pyrintö II/Akatemia
Eero Lehtonen (s. 14. tammikuuta 1998) on suomalainen koripalloilija. Pienenä laitahyökkääjänä pelaava Lehtonen voitti I-divisioonan mestaruuden vuonna 2016.
Pelaajaura

UU-Korihaiden kasvatti Lehtonen pelasi vuosien 2012–2016 välillä seuran A- ja B-poikajoukkueissa ikäluokkien I-divisioonissa. Kaudella 2015–2016 hän ylsi A-poikien I-divisioonassa tupla-tuplakeskiarvoon, 17,8 pisteeseen ja 10,3 levypalloon per ottelu. Korihaiden miesten edustusjoukkueessa Lehtonen pelasi jo kaudella 2013–2014, jolloin hän pelasi maaliskuussa 16-vuotiaana Korisliigassa kahdessa ottelussa joitakin minuutteja ottaen toisessa ottelussa yhden levypallon. Korihait voitti kyseisellä kaudella vain kuusi 44 runkosarjaottelustaan ja putosi selkeällä erolla I-divisioonaan. Miesten I-divisioona A:ssa Lehtonen pelasi kaudella 2014–2015 runkosarjassa noin 11 ja puoli minuuttia per ottelu 2,5 pisteen ja 1,4 levypallon keskiarvoilla. Korihait voitti runkosarjan mutta hävisi loppuotteluissa eikä noussut Korisliigaan. Kaudella 2015–2016 Korihait kärsi talousvaikeuksista, joista se selvisi. Lehtosen peliaika ja tehot kasvoivat edelliskaudesta, ja pääsääntöisesti avausviisikossa pelattuaan hän kirjautti runkosarjassa noin 24 ja puolessa minuutissa 7,3 pistettä ja 2,2 levypalloa ottelua kohden. Korihait voitti jokaisen pudotuspeliottelunsa ja nousi takaisin Korisliigaan. Kauden päätyttyä Lehtonen teki Korihaiden kanssa kaksivuotisen jatkosopimuksen.
Toukokuussa 2018 Lehtonen siirtyi I-divisioona A:ssa pelaavaan Kristika Turkuun.
Kaudella 2019–2020 Lehtonen pelasi Tampereen Pyrinnön organisaatiossa sekä Korisliigaa että I-divisioonaa.
Lehtonen tulee koripalloperheestä. Hänen isänsä on maajoukkuepelaaja, Suomen mestari ja cup-mestari Harri Lehtonen.
Tilastot

| Kausi | Joukkue | Sarja | O | MIN | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013−2014 | Korihait | Korisliiga | 2 | 03:12 | - | 0,0 % | - | - | 0,5 | 0,5 | - | 0,5 | - | - | - | 0 |
| 2014−2015 | Korihait | I-divisioona | 21 | 10:41 | 39,3 % | 21,1 % | 44,4 % | 0,7 | 0,7 | 1,3 | 0,6 | 0,9 | 0,4 | - | 2,4 | 50 |
| 2015−2016 | Korihait | I-divisioona | 34 | 23:49 | 58,1 % | 26,4 % | 80,6 % | 0,9 | 1,3 | 2,2 | 1,3 | 0,6 | 0,6 | 0,2 | 6,9 | 282 |
| 2016−2017 | Korihait | Korisliiga | 29 | 09:07 | 34,6 % | 29,5 % | 100,0 % | 0,3 | 0,4 | 0,7 | 0,3 | 0,4 | 0,0 | 0,0 | 2,0 | 59 |
| 2017−2018 | Korihait | Korisliiga | 35 | 11:52 | 51,2 % | 35,7 % | 47,4 % | 0,5 | 0,7 | 1,3 | 0,4 | 0,3 | 0,3 | 0,1 | 2,8 | 98 |
| 2018−2019 | Kristika Turku | I-divisioona | 22 | 29:24 | 56,1 % | 29,9 % | 55,9 % | 1,9 | 5,8 | 7,7 | 2,7 | 1,7 | 0,8 | 0,7 | 9,5 | 208 |
| 2019–2020 | Tampereen Pyrintö | Korisliiga | 23 | 11:37 | 56,2 % | 24,3 % | 62,5 % | 0,4 | 1,4 | 1,8 | 0,4 | 0,4 | 0,2 | 0,1 | 2,2 | 50 |
| 2019–2020 | Pyrintö Akatemia A | I-divisioona | 19 | 31:30 | 61,9 % | 32,6 % | 48,9 % | 1,4 | 4,9 | 6,3 | 2,4 | 2,3 | 1,1 | 0,6 | 13,3 | 252 |
| Yhteensä | Yhteensä | Korisliiga | 89 | 10:43 | 47,1 % | 29,6 % | 55,2 % | 0,4 | 0,8 | 1,2 | 0,4 | 0,4 | 0,2 | 0,1 | 2,3 | 207 |
| Yhteensä | Yhteensä | I-divisioona | 96 | 23:44 | 57,2 % | 28,2 % | 58,8 % | 1,2 | 2,9 | 4,1 | 1,7 | 1,3 | 0,7 | 0,4 | 7,8 | 745 |
O = ottelut, MIN = peliminuutit, 2p% = kahden pisteen onnistumisprosentti, 3p% = kolmen pisteen onnistumisprosentti, 1p% = yhden pisteen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Albanyn piirikunta (New York)

Albanyn piirikunnan sijainti New Yorkin osavaltiossa
Albanyn piirikunta on Yhdysvaltojen New Yorkin osavaltiossa sijaitseva piirikunta. Piirikunnan hallinnollinen keskus on Albany, joka on samalla New Yorkin osavaltion pääkaupunki. Piirikunnassa asui vuoden 2010 väestönlaskennassa 304 204 ihmistä.
Historia

Albanyn piirikunta on nimetty Yorkin ja Albanyn herttuan mukaan, josta tuli myöhemmin Englannin, Irlannin ja Skotlannin kuningas Jaakko II. Piirikunta kuuluu niihin 12 alkuperäiseen piirikuntaan, jotka muodostivat New Yorkin provinssin vuonna 1683. Alun perin se käsitti määrittelemättömän laajan alueen. Siihen kuului nykyinen Vermontin osavaltio kokonaan ja New Yorkin osavaltio Dutchessin ja Ulsterin piirikunnista pohjoiseen. Lännessä piirikunta ulottui teoriassa Tyynellemerelle saakka.
Maantiede

United States Census Bureaun mukaan piirikunnan pinta-ala on 1 381 km², josta 1 356 km² on maata ja 25  km² (1,83 %) on vettä. Piirikunta sijaitsee New Yorkin osavaltion itäisessä keskiosassa käsittäen alueen etelään ja länteen  Mohawk- ja Hudson-jokien yhtymäkohdasta. Itärajana on Hudson-joki ja osa pohjoisrajaa Mohawk-joki.
Pinnanmuodot vaihtelevat Hudson- ja Mohawk-jokien seudun tasaisesta lounaisosien  vuoristoiseen, missä alkaa Catskills-vuoristo. Korkein kohta on 658 metriä merenpinnasta, alhaisin hieman merenpinnan yläpuolella Hudson-joen varrella.
Naapuripiirikunnat

Schenectadyn piirikunta - pohjoisessa
Saratogan piirikunta - koillisessa
Rensselaerin piirikunta - idässä
Columbian piirikunta - kaakossa
Greenen piirikunta - etelässä
Schoharien piirikunta - lännessä
Kuvia

Vanha rautatiesilta Fullersissa
Crossgates-ostoskeskus Guilderlandissa
Kyltti ennen Albanya
Kirjastomuseo Westerlossa
Vanha huopatehdas Albanyssa
John Boyd Thacherin kansallispuisto
Pieni koulu Coeymans Hollow’ssa
Aiheesta muualla

Kuvia tai muita tiedostoja aiheesta Albanyn piirikunta (New York) Wikimedia Commonsissa
Alfred Domett

| Alfred Domett |
| --- | --- |

Uuden-Seelannin 4. pääministeri
 6. elokuuta 1862 – 30. lokakuuta 1863  
Edeltäjä:  William Fox
Seuraaja:  Frederick Whitaker
Henkilötiedot
Syntynyt: 20. toukokuuta 1811 Camberwell Grove, Surrey, Englanti
Kuollut: 2. marraskuuta 1887 (76 vuotta) Lontoo, Englanti
Puoliso:  Mary George
Tiedot
 Nimikirjoitus
Alfred Domett (20. toukokuuta 1811 – 2. marraskuuta 1887) oli brittiläinen valtiomies ja runoilija. Hän toimi vuosina 1862–1863 Uuden-Seelannin neljäntenä pääministerinä.
Domett syntyi Camberwell Grovessa, Surreyssä. Hän opiskeli Cambridgen yliopistossa, mutta lähti sieltä vuonna 1833. Nuorena hän kirjoitti runoja muun muassa Blackwood's Magazine -lehteen. Vuonna 1842 Domett muutti Uuteen-Seelantiin, jossa hän sai hoidettavikseen useita hallinnollisia toimia. Vuonna 1862 hän nousi maan pääministeriksi. Vuonna 1863 hänen seuraajakseen tuli Frederick Whitaker. Vuonna 1871 Domett palasi Englantiin, jossa hän kuoli vuonna 1887.
Uuden-Seelannin pääministerit
Henry Sewell | William Fox | Edward Stafford | Alfred Domett |  Frederick Whitaker | Frederick Weld | George Waterhouse | Julius Vogel | Daniel Pollen | Harry Atkinson | George Grey | John Hall | Robert Stout | John Ballance | Richard Seddon | William Hall-Jones | Joseph Ward | Thomas Mackenzie | William Massey | Francis Bell | Gordon Coates | George Forbes | Michael Joseph Savage | Peter Fraser | Sidney Holland | Keith Holyoake | Walter Nash | Jack Marshall | Norman Kirk | Bill Rowling | Robert Muldoon | David Lange | Geoffrey Palmer | Mike Moore | Jim Bolger | Jenny Shipley | Helen Clark | John Key | Bill English | Jacinda Ardern | Chris Hipkins | Christopher Luxon
Ekkehard Fasser

| Mitalit | Mitalit | Mitalit |  |
| --- | --- | --- | --- |
|  Ekkehard Fasser Calgaryn olympialaisissa 1988. |  Ekkehard Fasser Calgaryn olympialaisissa 1988. |  Ekkehard Fasser Calgaryn olympialaisissa 1988. |  |
Maa:   Sveitsi
Miesten rattikelkkailu
|  Olympialaiset  |  Olympialaiset  |  Olympialaiset  |  |
|  Kultaa | Calgary 1988 | neljän miehen kelkka |  |
| MM-kilpailut  | MM-kilpailut  | MM-kilpailut  |  |
|  Kultaa | Lake Placid 1983 | neljän miehen kelkka |  |
Calgaryn olympialaisissa 1988 kultaa voittanut joukkue: Fasser (vas.), Kurt Meier, Marcel Fässler ja Werner Stocker.
Ekkehard Fasser (3. syyskuuta 1952 Bühl – 8. huhtikuuta 2021) oli sveitsiläinen rattikelkkailija.
Fasser kilpaili aluksi yleisurheilussa ja rattikelkkailun hän aloitti 26-vuotiaana vuonna 1978. Hän saavutti Calgaryn olympialaisista 1988 kultaa neljän miehen kelkkailussa Kurt Meierin, Marcel Fässlerin ja Werner Stockerin kanssa. Vuonna 1983 hän saavutti myös samasta lajista maailmanmestaruuden.
Edmund Gosse

| Edmund Gosse |
| --- | --- |
 Edmund Gosse
Henkilötiedot
Syntynyt: 1849
Kuollut: 1928 (78–79 vuotta)
Kansalaisuus:  Englanti
Ammatti:  runoilija, kirjallisuushistorioitsija
Kirjailija
Äidinkieli: englanti
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Edmund Gosse (1849–1928) oli englantilainen runoilija ja kirjallisuushistorioitsija. Hänen runoteoksiaan ovat muun muassa Madrigals, songs and sonnets (1870), New poems (1879) ja English odes (1881). Gosse on Englannin 1600- ja 1700-lukujen kirjallisuuden etevimpiä tuntijoita, hänen kritiikkinsä on hienoa ja loistavatyylistä.
Gossen vanhemmat olivat englantilainen luonnontieteilijä Philip Henry Gosse ja kuvittaja ja kirjailija Emily Bowes.
Suomennettu teos

Henrik Ibsen, suomentaja Jalmari Finne, Porvoo: WSOY 1909
Aiheesta muualla

Kuvia tai muita tiedostoja aiheesta Edmund Gosse Wikimedia Commonsissa
Edward Short

Edward Watson Short, Paroni Glenamara CH PC (17. joulukuuta 1912 – 4. toukokuuta 2012) oli brittiläinen poliitikko. Hän edusti Työväenpuoluetta
Short istui parlamentin jäsenenä Newcastle upon Tyne Centralista vuosina 1951–1976. Hän oli maansa kolmanneksi viimeinen Postmaster General vuosina 1966–1968. Sen jälkeen hän toimi mm. opetusministerinä 1968–1970 ja Työväenpuolueen varapuheenjohtajana 1972–1976.
Short oli edustajainhuoneen johtaja ja Councilin Lord President vuosina 1974–1976. Hän oli Northumbrian yliopiston kansleri aina vetäytymiseensä vuonna 2005. Hänellä on ollut vuodesta 1977 elinikäinen päärinarvo.
Alfred Garson

Alfred Henrik Garson (22. lokakuuta 1924 Berthier-en-Haut – 23. toukokuuta 2022) oli kanadalainen säveltäjä, viulisti ja musiikkipedagogi. Hän kiersi lapsena soittamassa Euroopassa ja Etelä-Amerikassa. Kaksi stipendiä (Rhodes 1945, Beit 1947) mahdollistivat Kapkaupungin yliopistossa suoritetut opinnot. Garson opiskeli orkesterinjohtoa Albert Coatesin, viulunsoittoa Editha Brahamin ja kamarimusiikkia Lili Krausin johdolla. Lisäksi Garson valitsi kursseja antropologiassa ja Afrikan kielissä. Hän voitti vuosina 1948 ja 1950 Etelä-Afrikan lähetysyhtiön sävellyskilpailun orkesterisarjallaan sekä teoksella Song and Dance for Orchestra. Garson voitti myös Myer Levinssohn -palkinnon baletillaan The Witch vuonna 1949. Hän toimi vuosina 1949–1955 orkesteroijana ja sovittajana Kapkaupungin kunnallisen orkesterin palveluksessa.
Garson asettui Lontooseen vuonna 1956 ja opiskeli siellä sävellystä Mátyás Seiberin sekä musiikkitiedettä Jack Westrupin johdolla. Gabriel d'honot -stipendin (1958) turvin hän tutki myös keskiaikaista musiikkia ja kirjallisuutta Montserratin luostarissa Espanjassa.
Garson palasi Montrealiin 1963. Hän oli yksi ensimmäisistä kanadalaisista Suzuki-metodin edistäjistä, ja hänet nimitettiin Suzuki-ohjelman johtoon McGill-yliopistossa 1970. Hän on kirjoittanut aiheesta ja luennoinut siitä lukuisissa yliopistoissa. Garson sai filosofian tohtorin arvon vuonna 1970. Hänen väitöskirjansa oli From Creation to Appreciation : An Approach to the Appreciation of Contemporary Music by Young Children Through a Creative Method.
Garsonin tuotantoon kuuluu monia baletteja, joissa hän on tehnyt yhteistyötä muiden muassa John Crankon kanssa. Hän sävelsi myös messun neljälle solistille, sekakuorolle ja orkesterille (1950), kamarimusiikkia, lauluja, elokuva- ja näyttämömusiikkia sekä kuoro- ja soitinteoksia lapsille.
Elina Syrjälä

Elina Syrjälä (s. 1. maaliskuuta 1982) on suomalainen entinen jalkapalloilija, joka edusti uransa viimeiset kaksi kautta Naisten Liigassa pelaavaa Helsingin Jalkapalloklubia. Hän oli pelipaikaltaan puolustaja.
Syrjälä pelasi pitkään FC Hongassa ja hän oli mukana nostamassa seuraa liigaan vuonna 2002. Kauden 2008 Syrjälä pelasi norjalaisessa Asker FK:ssa, mutta palasi takaisin Honkaan seuraavaksi kaudeksi. Huhtikuussa 2010 hän siirtyi HJK:iin. Syrjälä on voittanut Hongassa Suomen mestaruuden 2006 ja 2007 sekä Suomen Cupin 2009.
Suomen maajoukkueessa Syrjälä pelasi ensimmäisen ottelunsa helmikuussa 2010 Kiinaa vastaan. Hän pelasi 13 A-maaottelua.
Andrei Kornejev

| Mitalit> Maa:   Venäjä.Miesten uinti. Olympialaiset  | Mitalit> Maa:   Venäjä.Miesten uinti. Olympialaiset  | Mitalit> Maa:   Venäjä.Miesten uinti. Olympialaiset  | Maa:   Venäjä> Miesten uinti. |
| --- | --- | --- | --- |
|  Pronssia | Atlanta 1996 | 200 m rintauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Wien 1995 | 200 m rintauinti |  |
|  Kultaa | Wien 1995 | 4×100 m sekauintiviesti |  |
|  Kultaa | Sevilla 1997 | 4×100 m sekauintiviesti |  |
|  Hopeaa | Sevilla 1997 | 200 m rintauinti |  |
|  Pronssia | Sheffield 1993 | 200 m rintauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Göteborg 1997 | 200 m rintauinti |  |
Andrei Nikolajevitš Kornejev (ven. Андрей Николаевич Корнеев, 10. tammikuuta 1974 Omsk, Venäjän SFNT, Neuvostoliitto – 2. toukokuuta 2014 Moskova) oli venäläinen uimari, olympiamitalisti ja Euroopan mestari. Hän piti hallussaan lyhyen radan 200 metrin rintauinnin maailmanennätystä kahden vuoden ajan.
Kornejev voitti 200 metrin rintauinnissa olympiapronssia Atlantassa 1996. Hän voitti samalla matkalla pitkällä radalla Euroopan mestaruuden 1995, EM-hopeaa 1997 ja EM-pronssia 1993 sekä lyhyellä radalla EM-hopeaa 1997. 4×100 metrin sekauintiviestissä hän voitti Venäjän joukkueessa pitkän radan Euroopan mestaruuden vuosina 1995 ja 1997. Hän antoi urallaan positiivisen dopingnäytteen.
Kornejev kuoli mahasyöpään 40-vuotiaana Moskovassa 2. toukokuuta 2014.
Duncan

Duncan tarkoittaa muun muassa seuraavia:
Henkilöitä > Hallitsijoita

Duncan I (n. 1001–1040), Skotlannin kuningas 1034–1040
Duncan II (n. 1060–1094), Skotlannin kuningas 1094
Henkilöitä > Muita, Duncan etunimenä

Duncan Armstrong (s. 1968), australialainen uimari
Duncan Bell (s. 1955), skotlantilainen näyttelijä
Duncan Cole (1958–2014), uusiseelantilainen jalkapalloilija
Duncan Edwards (1936–1958), englantilainen jalkapalloilija
Duncan Ferguson (s. 1971), skotlantilainen jalkapalloilija
Duncan Free (s. 1973), australialainen soutaja, olympiavoittaja ja maailmanmestari
Duncan Goodhew (s. 1957), brittiläinen uimari ja olympiavoittaja
Duncan Grant (1885–1978), brittiläinen taidemaalari ja muotoilija
Duncan Haldane (s. 1951), englantilainen fyysikko, Nobelin fysiikanpalkinnon saaja
Duncan Hamilton (1920–1994), brittiläinen Formula 1 -kuljettaja
Duncan Hunter (s. 1948), yhdysvaltalainen republikaanipoliitikko
Duncan D. Hunter (s. 1976), yhdysvaltalainen republikaanipoliitikko
Duncan James (s. 1978), englantilainen laulaja, näyttelijä ja televisiojuontaja
Duncan Jones (s. 1971), englantilainen elokuvaohjaaja
Duncan Keith (s. 1983), kanadalainen jääkiekkoilija
Duncan Kyle (1930–2000), englantilainen jännityskirjailija
Duncan Laurence, oik. Duncan de Moor (s. 1994), alankomaalainen laulaja
Duncan Mackay (s. 1950), brittiläinen kosketinsoittaja ja laulaja
Duncan MacPherson (1966–1989), kanadalainen jääkiekkoilija
Duncan McNaughton (1910–1998), kanadalainen korkeushyppääjä
Duncan Regehr (s. 1952), kanadalainen käsikirjoittaja ja näyttelijä
Duncan Scott (s. 1997), brittiläinen uimari, olympiavoittaja ja maailmanmestari
Duncan Siemens (s. 1993), kanadalainen jääkiekkoilija
Duncan Tappy (s. 1984), brittiläinen moottoriurheilija
Duncan White (1918–1998), srilankalainen yleisurheilija
Henkilöitä > Duncan sukunimenä

Alan Duncan (s. 1957), brittiläinen poliitikko ja ministeri
Alastair Duncan (s. 1958), skotlantilainen näyttelijä
Arne Duncan (s. 1964), Yhdysvaltain entinen opetusministeri ja Chicagon entinen koulutoimenjohtaja
Cameron Troy Duncan (1986–2003), uusiseelantilainen elokuvakäsikirjoittaja ja -ohjaaja
George B. Duncan (1861–1950), yhdysvaltalainen kenraalimajuri
Glen Duncan (s. 1965), brittiläinen kirjailija
Hal Duncan (s. 1971), skotlantilainen tieteis- ja fantasiakirjailija
Helen Duncan (1897–1956), skotlantilainen meedio
Henry Duncan (1774–1846), skotlantilainen pappi ja säästöpankin perustaja
Ian Duncan (s. 1961), kenialainen ralliautoilija
Isadora Duncan (1877–1927), yhdysvaltalainen tanssija
Jon Duncan (s. 1975), brittiläinen suunnistuksen viestimaailmanmestari
Joseph Wilson Duncan (k. 1912), yhdysvaltalainen prikaatikenraali
Katie Duncan (s. 1988), uusiseelantilainen jalkapalloilija
Kimberlyn Duncan (s. 1991), yhdysvaltalainen pikajuoksija
Len Duncan (1911–1998), yhdysvaltalainen moottoriurheilija
Lindsay Duncan (s. 1950), skotlantilainen näyttelijä
Michael Clarke Duncan (1957–2012), yhdysvaltalainen näyttelijä
Richard C. Duncan, yhdysvaltalainen futurologi, Olduvai-teorian kehittäjä
Sandy Duncan (s. 1946), yhdysvaltalainen näyttelijä ja laulaja
Seymour Duncan, yhdysvaltalainen kitaristi, samannimisen yhtiön perustaja
Tim Duncan (s. 1976), yhdysvaltalainen koripalloilija
Aluksia

M/S Duncan Island, kylmäkonttialus, josta vuonna 2007 putosi mereen yhdeksän banaanikonttia
USS Duncan, usean Yhdysvaltain laivaston aluksen nimi
Aluksia > Yhdistyneen kuningaskunnan merivoimat

Duncan-luokka, vuosina 1900–1903 rakennettu taistelulaivaluokka
HMS Duncan, alus
HMS Duncan, 74-tykkinen kolmannen luokan linjalaiva
HMS Duncan, 101-tykkinen ensimmäisen luokan potkurikäyttöinen linjalaiva
HMS Duncan, vuonna 1901 vesille laskettu Duncan-luokan taistelulaiva
HMS Duncan, vuonna 1932 vesille laskettu D-luokan hävittäjä
HMS Duncan, tyypin 14 fregatti
HMS Duncan, vuonna 2010 vesille laskettu tyypin 45 hävittäjä
Paikkakuntia

Kanadassa:
Duncan, kaupunki Brittiläisessä Kolumbiassa
Yhdysvalloissa:
Duncan, kaupunki Arizonassa
Duncan, paikkakunta Etelä-Carolinassa
Duncan, paikkakunta Indianassa
Duncan, paikkaunta Iowassa
Duncan, paikkakunta Missourissa
Duncan, paikkakunta Mississippissä
Duncan, paikkakunta Nebraskassa
Duncan, kaupunki Oklahomassa
Duncan, paikkakunta Pohjois-Carolinassa
Muita merkityksiä

Seymour Duncan, yhdysvaltalainen sähkökitaran mikrofoneja ja efektipedaaleja valmistava yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Duncan”, voi hakea sivunnimihaulla, laajalla sivunnimihaulla tai tekstihaulla.
Alfred Gonti Pius Datubara

Alfred Gonti Pius Datubara (s. 12. helmikuuta 1934) on indonesialainen roomalaiskatolinen arkkipiispa. Hänet vihki kapusiinien papiksi Antoine Henri van den Hurk 22. helmikuuta 1964. Hänet nimitettiin Medanin arkkihiippakunnan vihkipiispaksi ja Novin titulaaripiispaksi 5. huhtikuuta 1975. Piispaksi vihkiminen seurasi 29. kesäkuuta; pääkonsekraattorina toimi Justinus Darmojuwono, jota avustivat Antoine Henri van den Hurk ja Raimundo Cesare Bergamin.
24. toukokuuta 1976 Datubara sai nimityksen Medanin arkkipiispaksi, jona hän toimi, kunnes jäi eläkkeelle 12. helmikuuta 2009.
Edward Smith-Stanley (13. Derbyn jaarli)

Edward Smith-Stanley
Edward Smith-Stanley (21. huhtikuuta 1775 – 30. kesäkuuta 1851 Knowsley Park) oli englantilainen valtiomies, luonnontutkija, keräilijä ja lintutieteilijä.
Edward Smith-Stanley vanhemmat olivat Edward Smith-Stanley, 12. Derbyn jaarli, ja Elizabeth Hamilton. Hän avioitui serkkunsa Charlotte Margaret Hornbyn kanssa 1798.
Päätettyään opintonsa Eton Collegessa ja Cambridgen Trinity Collegessa lordi Stanley oli Preston ja Lancashiren parlamenttiedustaja 1796–1832. Vuonna 1834 hän peri isänsä tittelin Derbyn 13. jaarlina ja vetäytyi politiikasta, keskittyen elävien ja kuolleiden eläinten kokoelmiinsa Knowsley Hallissa Liverpoolin lähellä. Hänellä oli suuri kokoelma eläviä eläimiä ja hänen kuollessaan se käsitti 1 272 lintua ja 345 nisäkästä, jotka oli toimittanut Englantiin joukko tutkimusmatkailijoita, muun muassa Joseph Burke. Osa kokoelmista on sijoitettu Liverpoolin museoon.
Smith-Stanley oli kirjailija ja ornitologi Edward Learin suojelija eli mesenaatti. Hän toimi Linnaean Societyn puheenjohtajana 1828-1833 ja Zoological Societyn puheenjohtajana.
Stanley nimesi useita uusia lintulajeja, muun muassa isokaijasen ja viirukalastajan (Halcyon chelicuti).
Käännös suomeksi
Elastinen feat. (albumi)

| Elastinen feat>  Elastinen |
| --- | --- | --- |

Studioalbumin tiedot
 Julkaistu: 6. toukokuuta 2016 (CD) 20. toukokuuta 2016 (digitaalinen lataus)
 Formaatti: CD, digitaalinen lataus
 Tuottaja(t): Jukka Immonen
 Tyylilaji: rap, pop
 Kesto: 34.04
 Levy-yhtiö: Rähinä Records
Listasijoitukset
  Suomen virallinen lista: 1. 
Elastisen muut julkaisut
| Iso kuva 2015 | Elastinen feat. 2016 | Uusia muistoi 2020 |
Elastinen feat. on saman nimisessä suomalaisessa televisiosarjassa tehdyistä kappaleista 6. toukokuuta 2016 julkaistu albumi. Rap-artisti Elastinen teki ohjelman jokaisessa jaksossa vieraana olleen artistin kanssa yhden uuden kappaleen. Albumi julkaistiin julkaisupäivänään 6. toukokuuta vain CD-levynä ja 20. toukokuuta 2016 digitaalisesti. Albumi nousi ensimmäisellä listaviikollaan suoraan Suomen virallisen albumilistan ensimmäiseksi.
Elastisen vieraina olivat laulajat Lauri Tähkä, Anssi Kela, Samu Haber, Robin, Paula Vesala, Juha Tapio, Hector, Johanna Kurkela, Anna Puu sekä koomikko Sami Hedberg. Ohjelman musiikkituottajana toimii Jukka Immonen.
Albumi sai päivää ennen julkaisuaan kultalevyn, kun sen kappaleiden yhteenlaskettu striimausmäärä ylitti kymmenen miljoonan. Yksittäisistä kappaleista kultalevyn ovat saaneet kappaleet ”Lempo”, ”Oota mua” ja ”Täytyy jaksaa”.
Rumban toimittaja Joonas Kuisma antoi albumille arvosanan 3.8/10, ja vertasi albumia makkaraan: Hän sanoi suomalaisten pitävän siitä, vaikka se ei ole uniikki eikä maistu millekkään.